PRITARTA

Panevėžio rajono savivaldybės tarybos

2022 m. gegužės 5 d. sprendimu Nr. T-

**PANEVĖŽIO R. PAĮSTRIO JUOZO ZIKARO GIMNAZIJA**

**2021 METŲ VEIKLOS ATASKAITA**

**STRATEGINIO PLANO IR METINIO VEIKLOS PLANO ĮGYVENDINIMAS**

2021–2023 metų strateginio veiklos plano prioritetai: žemų mokinių pasiekimų gerinimas; tinkamos aplinkos kūrimas per fizinę veiklą ir aktyvumą; ugdymo turinio atnaujinamas (UTA).

Įgyvendinant gimnazijos 2021 metų veiklos planą, buvo siekiama realizuoti strateginį tikslą **–** pagerinti žemus mokinių ugdymo pasiekimus, stebint ir fiksuojant mokinių individualią pažangą. Visų dalykų integracija (krašto istorijos žinojimas). Šiam tikslui įgyvendinti buvo iškelti uždaviniai bei numatytos priemonės uždaviniams realizuoti.

Įgyvendintas pirmasis uždavinys – nustatyti mokinių ugdymosi sunkumus, numatyti teiktiną pagalbą. Įvykdytos numatytos priemonės: anketavimas, apklausos, pokalbiai, individualios konsultacijos. Kontrolinių darbų, testų, rašto darbų analizė, pusmečių ir metinių pažymių pasiekimų lyginimas. Bendradarbiavimas su pagalbos mokiniui specialistais. Atliktas vidaus įsivertinimas pagal rodiklį 1.2.1 ,,Mokinio pasiekimai ir pažanga“.

Įgyvendintas antrasis uždavinys – mokytojams įvertinti individualizavimo, diferencijavimo ir personalizuoto mokymosi organizavimą. Uždaviniui pasiekti buvo taikomos šios priemonės: planuoti ir organizuoti pamoką, atsižvelgiant į ugdytinių asmenines raidos galimybes, mokiniui optimalų tempą ir bendrosiose ugdymo programose numatytus reikalavimus. Numatyti integruotų pamokų galimybes ir jas taikyti. Informuoti tėvus (globėjus, rūpintojus) apie mokinių ugdymosi pasiekimus elektroniniame dienyne. Organizuoti individualias konsultacijas žemų pasiekimų mokiniams.

Įgyvendintas trečiasis uždavinys – mokinių individualios pažangos stebėjimas ir vertinimas. Uždaviniui pasiekti buvo taikomos šios priemonės: pildyti mokinio pažangos stebėjimo ir vertinimo lenteles. Individualios pažangos aptarimas su mokiniu, siektinų rezultatų numatymas. Klasės vadovai ir dalyko mokytojai reguliariai aptaria kiekvieno mokinio pažangą šeimai siekiant mokinio ir gimnazijos asmeninės pažangos. Reguliarus tėvų (globėjų, rūpintojų) informavimas e. dienyne apie mokinio asmeninę pažangą, dalykų mokytojų, klasės vadovų ir tėvų (globėjų, rūpintojų) individualūs pokalbiai aptariant mokinio individualią pažangą. Padeda, mokytojams, tėvams (globėjams, rūpintojams) šalinti priežastis, dėl kurių vaikas negali lankyti mokyklos ar vengia tai daryti, aiškinasi mokymosi sunkumų priežastis. Specialistai konsultuoja specialiosios pedagoginės pagalbos gavėjus, jų tėvus (globėjus, rūpintojus) ir mokytojus.

Įgyvendintas ketvirtasis uždavinys – gerinti ugdymo kokybę, užtikrinant mokinių ugdymosi poreikių tenkinimą ir veiksmingos pagalbos mokiniui specialistų konsultacijų teikimą derinant skirtingus veiklos modelius. Uždaviniui pasiekti buvo taikomos šios priemonės: pagalbos mokiniui specialistai prevencinėmis priemonėmis skatina saugios ir palankios ugdymuisi aplinkos mokykloje kūrimą, padeda mokytis, aktyviai bendradarbiaujant su mokinių tėvais (globėjais, rūpintojais).

Įgyvendintas penktasis uždavinys – renginiai, skirti Juozo Zikaro 140 metų jubiliejui paminėti (visų dalykų integracija). Uždaviniui pasiekti buvo taikomos šios priemonės: kartu su kultūros centru, vietos bendruomene ir socialiniais partneriais, įtraukiančiais mokinių šeimas, dalyvauti ir organizuoti renginį ,,Juozui Zikarui 140 metų“.

Kiekvienas mokytojas remdamasis savo pamokų pavyzdžiais ir mokinių pažangos ir pasiekimų analize dalijasi patirtimi metodinėse grupėse. Taikomas mokymo diferencijavimas, individualizavimas ir personalizavimas pamokoje, skiriant namų darbus ar atliekant kitą veiklą. Sudaromos sąlygos mokiniams pasirinkti mokymosi metodą, stilių, priemones. 100 %. mokytojų pasirašytinai supažindinti su VPPT rekomendacijomis dėl ugdymo programos pritaikymo. 95 % mokinių, turinčių specialiųjų ugdymosi poreikių, pasiekia patenkinamą ir aukštesnįjį lygmenį. Kiekvienoje klasėje 50 % tėvų įsitraukė į vaiko pažangos stebėseną pagal metodikoje apibrėžtus rodiklius. 70 % mokinių, kurių tėvai įsitraukė į vaiko pažangos stebėseną, padarė tam tikrą pažangą. Visų klasių mokiniams 1 kartą per savaitę klasės valandėlių metu vykdoma veikla, orientuota į patyčių prevencijos kompetencijų ugdymą. Visų klasių mokiniai įsivertina patyčių prevencijos kompetencijas, apmąsto, kuriame lygyje yra, planuoja tolimesnes veiklas. 20 % I–IV klasių mokinių dalyvauja savanorystės veikloje.

Visi II klasės mokiniai gavo pagrindinio ugdymo pasiekimų pažymėjimą. 2020–2021 m. m. gabiausi mokiniai nuotoliniu būdu dalyvavo rajono dalykų olimpiadose, konkursuose. Užimta rajone 10 prizinių vietų: biologijos olimpiadoje, matematikos olimpiadoje, fizikos olimpiadoje, anglų k. olimpiadoje, jaunųjų filologų konkurse.

Gimnazijos stiprybės: tradicijų puoselėjimas, renginių organizavimas; kryptingas meninis ugdymas 2–II klasėse; aktyvus bendravimas ir bendradarbiavimas su Paįstrio kultūros centru bei kaimo bendruomene; įstaigoje ugdomi vaikai nuo ankstyvojo iki brandaus amžiaus; sudaromos galimybės mokytis įvairių ugdymo(si) poreikių turintiems mokiniams.

Didžiausią pažangą padariusiems mokiniams organizuojamos pažintinės, kultūrinės edukacinės išvykos, puikiai ir labai gerai besimokantys mokiniai apdovanojami Padėkos raštais, jų nuotraukos publikuojamos stende „Mūsų geriausieji“, mokinių pasiekti laimėjimai rajono, šalies olimpiadose ar konkursuose viešinami stenduose, interneto puslapyje.

Kiekvienas mokytojas įsivertina savo mokomojo dalyko ugdymo kokybę, lygina su kitų dalykų rezultatais, metodinėse grupėse aptaria ugdymo kokybės pokyčius, numato konkrečias priemones ugdymo rezultatams pagerinti. Atliktas veiklos kokybės įsivertinimo 1.2 tema ,,Pasiekimai ir pažanga“ rodiklis 1.2.1 „Mokinio pasiekimai ir pažanga“ įsivertinimas. Mokytojai aktyviai naudoja skaitmenines mokymosi priemones ir įrankius. Naudojamasi virtualiomis edukacinėmis erdvėmis ,,Etestai“, ,,Egzaminatorius.lt“, ,,Ugdymo sodas“, ,,Eduka klasė“ ir t. t. Įstaigos veiklai įtaką daro šie veiksniai: mokytojų dalyvavimas IKT projektuose, mokymuose; skaitmeninių įrankių ir virtualių mokymosi erdvių naudojimas ugdymui; naujų mokomųjų dalykų, susietų su technologijomis, įdiegimas.

2020–2021 m. m. anglų kalbos mokytoja parengė tris Tarptautinius projektus „Erasmus+“. Dalyvauta renginiuose Juozo Zikaro metams paminėti. Organizuotas kvalifikacinis seminaras „Mokytojų ir pagalbos mokiniui specialistų skaitmeninio raštingumo kompetencijos tobulinimas, institucinio lygio programa (Skaitmeninio turinio kūrimas)“.Vykdytas projektas 09.2.1-esfa-v-726-04-0001 „Bendrojo ugdymo turinio ir organizavimo modelių sukūrimas ir išbandymas bendrajame ugdyme".

22 abiturientai laikė brandos egzaminus. 3 mokiniai dalyvavo Mero pusryčiuose. Menų egzaminą laikė 16 mokinių, jų išlaikymo vidurkis 8,9. Visi mokiniai įgijo brandos atestatą. 2020–2021 m. m. 5 abiturientai mokosi aukštojoje mokykloje, 2 pasirinko studijuoti kolegijoje, 6 pasirinko mokytis profesinėse mokyklose, 9 dirba.

Ataskaitą parengė direktorė Gita Kubilienė

­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_